TPCH เก็ง Q2 ฟื้นตัวแรง รับผลดีโรงไฟฟ้าเริ่มจ่ายไฟ กูรูเชียร์เก็บเป้า 26.60 บ.
TPCH เก็ง Q2 ฟื้นตัวแรง รับผลดีโรงไฟฟ้าเริ่มจ่ายไฟ บล.เมย์แบงก์ กิมเอ็ง เชียร์เก็บเป้า 26.60 บ.โดย ณ เวลา 12.05 น.อยู่ที่ 20.30 บาท ลบ 0.40 บาท หรือ 1.93% มูลค่าการซื้อขาย 36.24 ล้านบาท
29 มิ.ย. 2558

ผู้สื่อข่าวรายงานว่า ราคาหุ้น บริษัท ทีพีซี เพาเวอร์โฮลดิ้ง จำกัด (มหาชน) หรือ TPCH ณ เวลา 12.05 น.อยู่ที่ 20.30 บาท ลบ 0.40 บาท หรือ 1.93% มูลค่าการซื้อขาย 36.24 ล้านบาท ขณะที่ดัชนีหุ้นไทยโดยรวมลบ 0.98%

บล.เมย์แบงก์ กิมเอ็ง ระบุในบทวิเคราะห์ (29 มิ.ย.) แนะนำ “ซื้อ” TPCH ราคาเป้าหมาย 26.60 บาท/หุ้น โดยมองว่าพัฒนาการของ TPCH ยังคงเป็น บวก และเริ่มมี Upside ซึ่งจากแผนพัฒนาพลังงานฯ ที่ให้บทบาทสูงกับโรงไฟฟ้ากลุ่มนี้โดยเฉพาะพื้นที่ภาคใต้ซึ่งเป็นพื้นที่เชี่ยวชาญของ TPCH และบริษัทแม่ บริษัท ไทยโพลีคอนส์ จำกัด (มหาชน) หรือ TPOLY มองว่า TPCH จะได้ประโยชน์ในระยะยาว
อีกทั้งไตรมาส 2/58 จะมีรายได้จากการขายไฟฟ้าจากโรงไฟฟ้า 1 แห่ง (CBR) โดยรายได้คาดจะกลับมาอยู่ในระดับปกติ 66 ล้านบาท หลังไตรมาสก่อนหน้าเสียวันทำงานไป 5 วัน จากการหยุดบำรุงรักษาเครื่องจักรให้สอดรับกับการซ่อมบำรุงสายส่งไฟฟ้าของ กฟภ. ดังนั้นเมื่อหักค่าใช้จ่ายที่ Holding company ออกไปราว 9 ล้านบาท คาดในงบการเงินรวม TPCH จะมีกำไรสุทธิ 14 ล้านบาท ฟื้นตัวแรงราว 180% จากไตรมาสก่อน แต่จะอ่อนตัวเล็กน้อยจากปี ก่อน 5% จากช่วงเดียวกันของปีก่อน เนื่องจากค่าใช้จ่ายเตรียมการพัฒนาโรงไฟฟ้าอีกกว่า 6 แห่งในปีนี้
ขณะเดียวกันยังได้รับผลดีโรงไฟฟ้าแห่งที่ 2 (MWE) เริ่มจ่ายไฟฟ้า ก.ค.โรงไฟฟ้าอีก , แห่งมีแนวโน้มได้ปรับสัญญาเป็น FiT ซึ่งให้ IRR สูงขึ้น และ โรงไฟฟ้าโรงใหญ่ จ.ปัตตานี จะได้รับอนุมัติตอบรับซื้อไฟฟ้าในครึ่งปีหลัง 58 นี้
 